proxectonos/corpus_dominio_legal_administrativo_tmp huggingface dataset:
14/10/2014 | Administración LocalProvincial
Deputación Provincial de Pontevedra
Servizo de Asistencia Intermunicipal
Información pública

ANUNCIO Por medio do presente anuncio notificase a Angel Oscar Lomban Justa, propietaria de dous cans con microchips n.° 981098104848622 e n.° 981098104855749, que os mesmos se atopan dende o día 20 de setembro de 2014 no Centro de Acollida e Protección de Animais da Deputación de Pontevedra, e que terá un prazo de dez días (10), a partir da publicación do presente anuncio no Boletín Oficial da Provincia (BOP), para recuperalos, previo aboamento dos custes establecidos no Acordo regulador do prezo público para a prestación do servizo intermunicipal de lacería, acollida e tratamento sanitario e outros dos cans recollidos no ámbito territorial dos concellos adheridos ao convenio marco provincial para a prestación deste servizo (BOP n.° 47, do 7/03/2013). Transcorrido dito prazo sen que o propietario compareza os animais entenderanse abandonados, en aplicación do previsto no artigo 11.3 da Lei 1/1993, do 13 de abril, de protección dos animais domésticos e salvaxes en catividade de Galicia. O propietario deberá poñerse en contacto co Centro de Acollida e Protección de Animais da Deputación de Pontevedra, ubicado no lugar de Busto, Armenteira, Meis, nos teléfonos 608.975.326/986.140.360. O que se fai público de conformidade co disposto no artigo 59.5 da Lei 30/1992 de réxime xurídico das administracións públicas e procedemento administrativo común. Pontevedra, 26 de setembro de 2014. O xefe do Servizo de Asistencia Intermunicipal Monica Maritza Ibryamov Garcea
14/10/2014 | Administración LocalMunicipal
Ferrol
Facenda e Patrimonio
Inicio de expediente para a desafectación dun camiño público en Brión

Mediante acordo plenario de data 25 de setembro de 2014 acordouse o inicio dun expediente para a desafectación do camiño numerado como 228, Lugar de Bastida a Regueira (Brión). Primeiro.- iniciar o expediente dirixido á desafectación do camiño numerado como 228, do Inventario de Bens e Dereitos, denominado “paso de E. Regueira-Camiño da Fonte do Pollo”, según documentación gráfica que consta no expediente, desafectación que procede: - Da existencia de dous camiños con idéntica finalidade separados unicamente por 25 m. - A imposibilidade física nun deles (228) para o tránsito de calquera vehículo por incluír o seu trazado grandes rochas. - O interese de ampliar a sección do camiño 244 para garantir un axeitado tránsito de vehículos polo mesmo. Segundo.- Abrir unperíodo de información plública de un mes”. Ferrol, 1 de outubro de 2014 O concelleiro delegado de Economía, Facenda e RRHH. Asdo) Alejandro Langtry Caínzos.
14/10/2014 | Administración LocalMunicipal
Oleiros
Área Económica
Aprobación inicial ordenanzas fiscais e acordos - pleno 25 setembro de 2014

O Pleno do Concello de Oleiros, na sesión ordinaria que tivo lugar o 25 de setembro do 2014, adoptou os seguintes acordos: 1.- Acordo de aprobación inicial de modificación do artigo 4º da Ordenanza fiscal número 11, reguladora do imposto de construcións, instalacións e obras.2.- Acordo de aprobación inicial de modificación dos artigos 1º, 2º, 3º e 7º e incorporación dun novo artigo, 8º na Ordenanza Fiscal núm.19, reguladora da taxa por utilizacións privativas ou aproveitamentos especiais do solo, subsolo e voo da vía pública.3.- Acordo de aprobación inicial de imposición e ordenación dunha taxa polo aproveitamento especial do dominio público local mediante caixeiros automáticos de entidades financieiras e máquinas expendedoras de produtos instaladas na fachada de establecementos e manipulables desde a vía pública (Ordenanza Fiscal nº 32). 4.- Acordo de aprobación inicial de imposición e ordenación de contribucións especiais para a ampliación e mellora do servizo de extinción de incendios. De conformidade co disposto no artigo 17 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais, e no artigo 49 da Lei 7/1985, Reguladora das Bases do Réxime Local, ponse en coñecemento xeral que os citados acordos, co seu respectivo expediente, están expostos ó público na Intervención Xeral do Concello de Oleiros, sita no edificio anexo á Casa Consistorial, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. No caso de non presentarse reclamacións, os acordos entenderanse elevados automaticamente a definitivos e se procederá á publicación do texto íntegro dos artigos modificados, ordenanza ou acordo. Oleiros, a 30 de setembro do 2014 A 1ª TTE. ALCALDE-DELEGADA DE ECONOMÍA E FACENDA Asdo.: Mª. José Varela Neira
14/10/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Área de Réxime Interior
N.º Expte.197/08. Expropiación. Acordo do 2 de outubro de 2014, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación

N.º EXPTE.197/08. Expropiación Acordo do 2 de outubro de 2014, da Xefatura territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o mércores 26 de novembro de 2014, ás 12.00 horas, para que o pagador da entidade beneficiaria “UNIÓN FENOSA DISTRIBUCIÓN, S. A.”, proceda, na oficina da Casa Consistorial de ORDES, aos pagos do prezo xusto e xuros por expropiación e imposición de servidumes de paso da liña eléctrica LMTA, CTI, RBTA VILARIÑO (expte. n.º 197/08), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.º da citada Lei de expropiación forzosa. A Coruña, 2 de outubro de 2014. O xefe territorial Isidoro Martínez Arca D-411A.1
14/10/2014 | Administración LocalMunicipal
Curtis
Iniciación de procedemento de investigación sobre a titularidade dun camiño

Aprobado por acordo da Xunta de Goberno Local de data 6 de outubro de 2014, o inicio do expediente de investigación sobre o presunto camiño que discorre no lugar de Espido, pola finca con referencia catastral 001800900NH77F0001LL, entre a vivenda n.º 1 e o garaxe da n.º 3, a efectos de determinar a titularidade correcta do mesmo, de acordo co disposto no artigo 49 do Real decreto 1372/1986, do 13 de xuño, polo que se aproba o Regulamento de bens das entidades locais, procédese á publicación deste acordo no Boletín Oficial da Provincia de Coruña. Desde o día da data da devandita publicación, exporase, así mesmo, un exemplar do anuncio no no taboleiro de anuncios do Concello de Curtis, durante quince días, co obxecto de que as persoas afectadas polo expediente poidan alegar por escrito canto estimen conveniente ao seu dereito, acompañando todos os documentos en que funden as súas alegacións, no prazo dun mes a partir do día seguinte ao que deba darse por terminada a exposición no taboleiro. Curtis, 7 de outubro de 2014. O alcalde Javier Francisco Caínzos Vázquez
14/10/2014 | Administración LocalMunicipal
A Pobra do Caramiñal
Aprobación inicial de suplemento de crédito n.º 1/14

EDICTO Aprobado inicialmente polo Pleno da Corporación do 2 de outubro de 2014 o expediente de suplemento de crédito 01/2014 por importe de 106.977,86 €, en cumprimento do disposto no artigo 177.2 e 169.1 do Real decreto lexislativo 2/2004, do 5 de marzo, e disposicións concordantes, exponse ó público na Secretaría do Concello por prazo de 15 días hábiles –que empezarán a contar dende o seguinte ó da inserción do presente edicto no Boletín Oficial da Provincia– co fin de que durante o mesmo os interesados poidan examinalo e presentar reclamacións, que deberán ser dirixidas ó alcalde-presidente desta Corporación. No caso de non presentarse reclamacións, entenderase definitivamente aprobado. A Pobra do Caramiñal, 6 de outubro de 2014. O alcalde Asdo.: Isaac V. Maceiras Rivas
14/10/2014 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación dos servizos de organización e coordinación dun taller de arte dramática

A) Organismo: Excma. Deputación Provincial da Coruña B) Dependencia que tramita o expediente: Servizo de Contratación C) Número de expediente: PCO.001.2014.03942 2. Obxecto do contrato: SERVIZOS DE ORGANIZACIÓN E COORDINACIÓN DUN TALLER DE ARTE DRAMÁTICA.3. Prazo de execución: Dende a data de formalización do contrato en documento administrativo até o 31 de decembro de 2014. A) Tramitación: Ordinaria B) Procedemento: Aberto con multiciplidade de criterios de valoración.5. Presuposto: 50.000,00 € (IVE incluido) 6. Garantía provisional: non se esixe.7. Garantía definitiva: 5% do prezo de adxudicación IVE excluido.8. Requisitos específicos do contratista: Ver cláusulas 7 e 10 do Prego. A) Data límite de presentación de ofertas: en horas de oficina de 9.00 a 13.00 h dentro do prazo de quince días naturais contados dende o seguinte ao da publicación do anuncio de licitación no BOP B) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10 do Prego de cláusulas administrativas. Sobre B, subtitulado “Referencias Técnicas non valorables automáticamente”. Conterá a documentación de Referencias técnicas non valorables automáticamente que se indica no Anexo nº 3 do Prego de cláusulas administrativas. Sobre C, subtitulado “Oferta económica e Referencias valorables automáticamente”: Conterá a proposición axustada ao modelo que figura no Anexo nº 4 do prego de cláusulas administrativas. C) MOSTRAS: Non se esixen; VARIANTES: Non se admiten.www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 08 de outubro de 2014 O PRESIDENTE, O SECRETARIO, Diego Calvo Pouso José Luis Almau Supervía
14/10/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Información pública. Expte. IN407A 2014/125-1

Resolución do 2 de outubro de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa previa e de construción dunha instalación eléctrica no concello da Coruña (expediente IN407A 2014/125-1). Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Núm. Expte.: IN407A 2014/125-1. Solicitante: Unión Fenosa Distribución, S. A. Enderezo social: Avda. de Arteixo, 171, 15007 A Coruña. Denominación: recuamento LMTS, CT A Marina. Situación: Concello da Coruña Características técnicas: Tramo liña de media tensión subterránea EPU-704A, a 15/20 kV, cunha lonxitude de 0,032 km, coa orixe en empalmes proxectados na LMTS EPU-704A, tramo entre o CT Paseo Méndez Núnez (Expte.478/05) e o CT Marina (Expte.26.871) a retirar, condutor tipo RHZ1-2OL 12/20 kV 3(1x240 Al), e final en empalmes proxectados na LMTS EPU-704A, tramo entre o CT Marina (Expte.26.871) a retirar e o CS Fama, despois de realizar entrada e saída no novo CT Marina (proxectado). Tramo liña de media tensión subterránea EPU-704A a CT Teatro Rosalía de Castro, a 15/20 kV, cunha lonxitude de 0,016 km, coa orixe en cela de liña no novo CT Marina proxectado, condutor tipo RHZ1-2OL 12/20 kV 3(1x240 Al), e final en empalmes proxectados na LMTS EPU-704A, tramo entre o CT Marina (Expte.26.871) a o CT Teatro Rosalía de Castro (particular). Novo centro de transformación prefabricado, cunha potencia de 1.630 kVA e unha relación de transformación de 15.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación da presente resolución. A Coruña, 2 de outubro de 2014. O xefe territorial Isidoro Martínez Arca
14/10/2014 | Administración LocalMunicipal
Vimianzo
Anuncio de cobranza

ANUNCIO DE COBRANZA A Xunta de Goberno Local con data 15/09/2014 aproba o padrón dos postos do mercadillo do 2.º trimestre do ano 2014 por un importe total de 6.738,58 euros, correspondente a 109 postos, que comeza na rúa Candil con D. Jesús Moscoso Pereiro e remata na rúa Curros Enríquez con D. Essaid Lemsahri. Coa aprobación deste padrón enténdense outorgadas as autorizacións para ocupar a vía pública polos solicitantes dos postos do mercadillo que foron incorporados ao dito padrón. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó padrón, todos os interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 15 de outubro de 2014 ata o día 15 de decembro de 2014, ambos inclusive. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Vimianzo, a 6 de outubro de 2014. O alcalde Manuel Antelo Pazos
14/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46380. Concello de Santiago de Compostela

O Concello de Santiago de Compostela, con CIF P1507900G e enderezo na Praza do Obradoiro, s/n - Pazo de Raxoi, solicita de Augas de Galicia a autorización para a execución de obras correspondentes á Memoria Valorada: “Canalización de escorrentías en Moas de Arriba”, sitas no dito lugar pertencente á parroquia de Santa María de Figueiras, concello de Santiago de Compostela que afectan á zona de servidume e zona de policía de leitos dun regato innominado afluente do río Fontecova. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46380. Proponse a incorporación ao sistema de desaugue da vía de acceso existente dende a estrada R-19 polo SSE dun tubo de pluviais pechado soterrado de sección circular e D=800 mm, que iría paralelo e levando as augas en sentido contrario ao colector de saneamento (sentido SSE), nunha lonxitude de 60+10 m. O colector recollería as augas mediante un sistema de 4 arquetas, dúas delas con tapa e marco de fundición para facer rexistro ou quebró, e outras dúas que disporán dun sistema de reixas tipo tramex que evite que se incorporen arrastres á canle ao tempo que permite o uso compartido peóns-vehículos da calzada. Segundo a solicitude melloraranse os dous foxos existentes: o da canle (lado leste do camiño) mediante una cuneta de 50 m sección trapezoidal de bases 1,00/0,50 e 0,90 de profundidade que se quere revestir de formigón con espesor 15 cm; e a do lado oeste na que se conxuntará un foxo rebasable de 20 m de lonxitude, 3 m de largo e 0,40 m de profundidade a executar tamén en formigón, cun treito de 27 m de canal de sección rectangular de 1 m de largo e 0,50 m de profundidade. No documento técnico achegado contémplanse unidades co fin de repoñer accesos ás parcelas, así como os servizos afectados de rega, saneamento e abastecemento, saídas da fonte e lavadoiro sito nas proximidades, salva gavias, novo firme de formigón e outros imprevistos. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 29 de setembro de 2014 O xefe do servizo territorial Ángel Gómez Rey
14/10/2014 | Administración LocalMunicipal
Abegondo
Anuncio de aprobación inicial da modificación da Ordenanza municipal reguladora do procedemento de intervención na execución de obras, actividades ou servizos

ANUNCIO DE APROBACIÓN INICIAL O Concello Pleno, en sesión ordinaria celebrada o día 17 de setembro de 2014, acordou a aprobación inicial da DA MODIFICACIÓN DA ORDENANZA MUNICIPAL REGULADORA DO PROCEDEMENTO DE INTERVENCIÓN NA EXECUCIÓN DE OBRAS, ACTIVIDADES OU SERVIZOS e en cumprimento do disposto nos artigos 49 e 70.2 da Lei 7/1985, do 2 de abril, reguladora das bases do réxime local, e no artigo 56 do Real decreto lexislativo 781/1985, do 18 de abril, polo que se aproba o Texto Refundido das disposicións legais vixentes en materia de réxime local, sométese o expediente a información pública polo prazo de trinta días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. Abegondo, 7 de outubro de 2014. O alcalde-presidente José Antonio Santiso Miramontes
14/10/2014 | Administración LocalMancomunidades
Mancomunidade de Concellos da Comarca de Ferrol
Notificación a dona María Fontela Bello, propietaria do gato con número de microchip 981098104195489, que foi recollido o día 11 de setembro polo servizo de recollida do refuxio de Mougá, no concello de Ferrol

EDICTO Por medio do presente anuncio notifícase a dona DAYANNA RIBASES GARROUJ, propietaria do gato con número de microchip 981098104195489, que foi recollido o día 11 de setembro polo servizo de recollida do Refuxio de Mougá, no concello de Ferrol, que terá un prazo de dez días (10), a partir da publicación do presente anuncio no Boletín Oficial de la Provincia (BOP) para recuperalo, previo aboamento dos custes establecidos na Ordenanza fiscal reguladora das taxas pola prestación do servizo de lacería, recollida, aloxamento e control de animais domésticos (BOP 124, do 2 de xullo de 2013). Transcorrido dito prazo sen que a propietaria compareza, o animal se entenderá abandonado, en aplicación do previsto no artigo 11.3 da Lei 1/1993, do 13 de abril, de protección dos animais domésticos e salvaxes en catividade de Galicia. O propietario deberá poñerse en contacto co Refuxio de Mougá, como Centro de Recollida de Animais Abandonados da Mancomunidade de Concellos da Comarca de Ferrol, ubicado no lugar de Mougá, Esmelle, Ferrol. Teléfono 619 043 347. O que se fai público, de conformidade co disposto no art.59.4 da Lei 30/1992, de réxime xurídico das administracións públicas e procedemento administrativo común, se practica notificación edictal. Ferrol, 2 de outubro de 2014. O presidente da Mancomunidade de Concellos da Comarca de Ferrol José Manuel Rey Varela
14/10/2014 | Administración LocalMunicipal
Oroso
Anuncio de licitación de subministro de luminarias para proxectos de eficiencia enerxética en instalacións de alumeado público municipal, dividido en dous lotes

ANUNCIO DE LICITACIÓN DO CONTRATO DE SUBMINISTRO DE LUMINARIAS PARA EXECUCIÓN DE PROXECTOS DE EFICIENCIA ENERXÉTICA EN INSTALACIÓNS DE ALUMEADO PÚBLICO MUNICIPAL, DIVIDIDO EN DOUS LOTES.1. Entidade adxudicadora. Datos xerais e datos para a obtención da información: a) Organismo: Concello de Oroso. b) Dependencia que tramita o expediente: Secretaría. c) Obtención de documentación e información: 1) Dependencia: Secretaría 2) Domicilio: praza de Isaac Díaz Pardo, 1.3) Localidade e código postal: Oroso, 15888.4) Teléfono 981691478 5) Telefax 981691786 6) Correo electrónico. correo@oroso. dicoruna. es 7) Dirección de Internet do perfil do contratante.www.concellooroso.com 8) Data límite de obtención de documentación e información: ata 2 días naturais antes da finalización do prazo para a presentación de proposicións. d) Número de expediente: 2014/047.2. Obxecto do contrato. a) Tipo: subministro. b) Descrición: subministro de luminarias para execución de proxectos de eficiencia enerxética en instalación de alumeado público municipal, dividido en dous lotes. c) Lugar de execución/entrega: Concello de Oroso.1) Domicilio: praza de Isaac Díaz Pardo, 1.2) Localidade e código postal: Oroso, 15888. d) Prazo de execución/entrega: 40 días naturais, contados a partir da data de formalización do contrato. e) Admisión de prórroga: non prorrogable.3. Tramitación e procedemento. a) Tramitación: ordinaria. b) Procedemento: aberto, cun único criterio de adxudicación (factor: prezo). c) Criterios de adxudicación, no seu caso: ver artigo 12 do prego.4. Orzamento base de licitación. LOTE 1: SUBMINISTRO E INSTALACIÓN DE LUMINARIAS EN AVDA. COMPOSTELA. LOTE 2: SUBMINISTRO E INSTALACIÓN DE LUMINARIAS EN O EMPALME-TRASMONTE.5. Garantías esixidas. Provisional: non se esixe. Definitiva: 5% do importe de adxudicación.6. Valor estimado: 48.928,86 €. 7. Requisitos específicos do contratista. Véxase claúsula 3 e 4 do prego.8. Presentación de ofertas ou de solicitudes de participación. a) Data límite de presentación: 15 días naturais, contados desde o día seguinte ao da publicación do último anuncio no BOP, no perfil do contratante ou no DOG. b) Modalidade de presentación: presencial ou por correo. c) Lugar de presentación: 1. Dependencia: Rexistro Xeral do Concello.2. Domicilio: praza de Isaac Díaz Pardo, 1.3. Localidade e código postal: Oroso, 15888. d) Prazo durante o cal o licitador estará obrigado a manter a súa oferta: 3 meses.9. Apertura de ofertas. a) Enderezo: praza de Isaac Díaz Pardo, 1. b) Localidade e código postal: Oroso, 15888.10. Gastos de publicidade. Os gastos que xeren os anuncios, cun máximo de 1.000 €. Oroso, 6 de outubro de 2014. O alcalde Manuel Mirás Franqueira
14/10/2014 | Administración LocalMunicipal
Vimianzo
Anuncio de cobranza

ANUNCIO DE COBRANZA A Xunta de Goberno Local con data 15/09/2014 aproba o padrón dos postos do mercadillo do 1.º trimestre do ano 2014 por un importe total de 6.778,33 euros, correspondente a 109 postos, que comeza na rúa Candil con D. Jesús Moscoso Pereiro e remata na rúa Curros Enríquez con D.ª Estrella Jiménez Gómez. Coa aprobación deste padrón enténdense outorgadas as autorizacións para ocupar a vía pública polos solicitantes dos postos do mercadillo que foron incorporados ao dito padrón. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó padrón, todos os interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 15 de outubro de 2014 ata o día 15 de decembro de 2014, ambos inclusive. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Vimianzo, a 6 de outubro de 2014. O alcalde Manuel Antelo Pazos
14/10/2014 | Administración LocalMunicipal
A Pobra do Caramiñal
Anuncio de acordo de establecemento de prezos públicos

Aprobada pola Xunta de Goberno Local, en sesión ordinaria celebrada o pasado día 18 de setembro de 2014, a fixación de prezos públicos para a realización de actividades deportivas durante a tempada 2014-2015 (do 01 de outubro de 2014 ó 29 de maio de 2015) procédese á súa publicación, en base ó previsto no artigo 59.6 da Lei 30/1992, de 26 de novembro, do Réxime Xurídico das AA. PP. e do Procedemento Administrativo Común, e artigo 70.2 da Lei 7/1985, de 2 de abril, Reguladora das Bases do Réxime Local: Prezo público: gratuíto Prezo público:15 € bimensuais Prezo público: 15 € bimensuais Prezo público: 20 € bimensuais Escolas deportivas municipais: educación física de base e fútbol sala mixto. Prezo público: 25 € por cuadrimestre En Pobra do Caramiñal, a 18 de setembro de 2014. O Alcalde Isaac V. Lois Maximiliana Iglesias Stack
14/10/2014 | Administración LocalMunicipal
Abegondo
Aprobación definitiva de prezos públicos de actividades deportivas e culturais de inverno, tempada 2014/2015

ANUNCIO DE APROBACIÓN DEFINITIVA Aprobación definitiva de prezos públicos de actividades deportivas e culturais de inverno, tempada 2014/2015 A Xunta de Goberno Local, en sesión ordinaria celebrada o día 19 de agosto de 2014, acordou a aprobación inicial das actividades deportivas e culturais de inverno para a tempada 2014/2015. O anuncio de aprobación inicial foi publicado o día 29/08/2013 no Boletín Oficial da Provincia da Coruña número 164 e foi exposto no taboleiro de anuncios do Concello de Abegondo por un prazo de 15 días. En cumprimento do disposto no artigo 17.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, someteuse o expediente a información pública polo prazo de 15 días, que contaron desde o día seguinte da inserción do anuncio no no Boletín Oficial da Provincia da Coruña (BOP núm.164, do 29/08/2014) e no taboleiro de anuncios do Concello de Abegondo. Ao non presentarse reclamacións durante o prazo de exposición ao público, aprobáronse definitivamente os prezos das actividades deportivas e culturais de inverno 2014/2015, que se fan públicos, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das bases do réxime local. Actividades deportivas xa aprobadas e impartidas na tempada anterior Actividades deportivas de nova creación Actividades culturais Abegondo, 24 de setembro de 2014. O alcalde-presidente José Antonio Santiso Miramontes
14/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.45785. Concello de Santiago de Compostela

O Concello de Santiago de Compostela, con CIF P1507900G e enderezo na Praza do Obradoiro, s/n - Pazo de Raxoi, solicita de Augas de Galicia a autorización para a execución de obras correspondentes ao proxecto denominado “Acondicionamento e posta en valor de fontes e lavadoiro da zona do rural: núcleos de Lobio, O Roxido, Santomil e Vilamaior”, obras sitas nas parroquias de Aríns, Fecha, Laraño e Sabugueira respectivamente, que se sitúan en zona de afección ao DPH en canto a aproveitamentos non inscritos no Rexistro de Augas de Galicia. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45785 Propóñense actuacións consistentes en mellorar os pichos deteriorados polo paso do tempo, a impermeabilización e reparación de fisuras nos depósitos, así como o acondicionamento dos pavimentos e elementos verticais de sustentación no conxunto hidráulico xunto con finalmente a dotación de mobiliario aos espazos urbanos inmediatos; toto elo segundo o proxecto achegado. Os datos concretos de situación das fontes son os seguintes: O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 29 de setembro de 2014 O xefe do servizo territorial Ángel Gómez Rey
14/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.45783. Concello de Santiago de Compostela

O Concello de Santiago de Compostela, con CIF P1507900G e enderezo na Praza do Obradoiro, s/n - Pazo de Raxoi, solicita de Augas de Galicia a autorización para a execución de obras correspondentes ao proxecto denominado “Acondicionamento e posta en valor de fontes e lavadoiro da zona do rural: núcleos de Marzo de Arriba, Os Currais, Ramil e Vilariño”, obras sitas nas parroquias de Grixo, Busto, Nemenzo e Marantes respectivamente, que se sitúan en zona de afección ao DPH en canto a aproveitamentos non inscritos no Rexistro de Augas de Galicia. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45783 Propóñense actuacións consistentes en mellorar os pichos deteriorados polo paso do tempo, a impermeabilización e reparación de fisuras nos depósitos, así como o acondicionamento dos pavimentos e elementos verticais de sustentación no conxunto hidráulico xunto con finalmente a dotación de mobiliario aos espazos urbanos inmediatos; todo elo segundo o proxecto achegado. Os datos concretos de situación das fontes son os seguintes: O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 29 de setembro de 2014 O xefe do servizo territorial Ángel Gómez Rey
14/10/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Información pública. Expte: IN407A 2014/67

Resolución do 6 de outubro de 2014, da Xefatura Territorial da Coruña, pola que se somete a información pública a petición de autorización administrativa previa e a autorización administrativa de construción dunha instalación eléctrica no concello de Betanzos (Núm. expte: IN407A 2014/67). Para os efectos previstos na Lei 24/2013, do 26 de decembro (BOE núm.310), do sector eléctrico, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización da instalación eléctrica que se describe: – Solicitante: CONSELLERIA DE CULTURA, EDUCACION E O. U. – Enderezo social: SAN CAETANO, S/N, 15781 - SANTIAGO DE COMPOSTELA. – Denominación: CS E CT DE 250 KVA. – Situación: NOVA EEI EN AVDA FRAGA IRIBARNE, BETANZOS-ACORUÑA. – Descricións técnicas: CS EN CASETA PREFABRICADA DE FORMIGÓN COMPARTIDA CO CT PROXECTADO, QUE INCLÚE 3 INTERRUTORES-SECIONADORES DE 24 KV, 400 A EN CABINAS METÁLICAS PREFABRICADAS. CT EN CASETA PREFABRICADA DE FORMIGÓN CON TRANSFORMADOR DE 250 KVA, RELACIÓN 15-20/0,42 KV, EN BAÑO DE ACEITE. APARELLAXE DE MANIOBRA, PROTECCIÓN E MEDIDA EN CABINAS METÁLICAS PREFABRICADAS. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste Xefatura Territorial, situada no edificio administrativo de Monelos, rúa Vicente Ferrer, 2, 1.º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 6 de outubro de 2014. O xefe territorial Isidoro Martínez Arca
14/10/2014 | Administración LocalMunicipal
Teo
Informe de morosidade 2º trimestre de 2014

De conformidade có disposto nos artigos 4.4 e 5.4 da Lei 15/2010, de 5 e xullo, de modificación da Lei 3/2004, de 29 de decembro, pola que se estabrecen medidas de loita contra a morosidade nas operacións comerciais, emitiuse informe pola Intervención e Tesourería Municipais de data 03/07/2014(2ºtrimestre de 2014) sobre o cumprimento dos prazos estabrecidos na citada lei, dándose conta do mesmo ao Pleno da Corporación en sesión de data 31/07/2014. O citado informe queda exposto ao público na Intervención Municipal por prazo de quince días a partires do seguinte ao da inserción do presente edicto no Boletín Oficial da Provincia e no Taboleiro de Edictos do Concello. Teo, 1 de outubro de 2014 O ALCALDE Martiño Noriega Sánchez
14/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.45244. Gas Galicia SDG, S. A. Concello de Padrón

Gas Galicia SDG, S. A., con CIF A15383284 e enderezo na rúa Lisboa - Area Central, local 31 H-I-J, solicita de Augas de Galicia a autorización de obras no t. m. de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45244 As obras solicitadas consisten na instalación dunha condución de gas dentro da zona de policía dos ríos Ulla, Sar e do Regueiro Abelenda, no concello de Padrón. A lonxitude total da zona de afección será duns 923’69m O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 29 de setembro de 2014 O xefe do servizo territorial Ángel Gómez Rey
14/10/2014 | Administración LocalMunicipal
Curtis
Aprobación inicial da Ordenanza fiscal reguladora da taxa pola prestación do servizo do Grupo de Emerxencias Supramunicipal (GES)

Aprobada inicialmente polo Pleno do Concello de Curtis, en sesión ordinaria celebrada o 6 de outubro de 2014, a Ordenanza fiscal reguladora da taxa pola prestación do servizo do grupo de emerxencias supramunicipal, de conformidade co disposto no apartado b) do art.49 da Lei 7/1985, do 2 de abril, reguladora das bases de réxime local, exponse ó público na Secretaría-Intervención Municipal durante o prazo de trinta días, contados a partir do seguinte ó da inserción do presente edicto no Boletín Oficial da Provincia, dentro dos cales os interesados poderán examinar a citada Ordenanza e presentar as reclamacións e suxerencias que estimen oportunas. Rematado o período de exposición pública o Pleno da Corporación adoptará os acordos definitivos que procedan resolvendo as reclamacións que se presentasen, e aprobando a redacción definitiva da Ordenanza a que se refire o acordo provisional, no caso de que non se presentasen reclamacións, entenderase definitivamente adoptado o acordo ata entonces provisional sen necesidade de novo acordo plenario, ao abeiro do establecido no artigo 49 da Lei 7/1985, do 2 de abril, reguladora das bases de réxime local. Curtis, 7 de outubro de 2014. O alcalde Javier Francisco Caínzos Vázquez
14/10/2014 | Administración LocalConsorcios
Consorcio As Mariñas
Anuncio de aprobación inicial de modificación de estatutos

En sesión extraordinaria do Pleno do Consorcio “As Mariñas” celebrada o pasado 3 de outubro de 2014, os concellos integrantes do Consorcio por unanimidade acordaron aprobar inicialmente a modificación dos Estatutos do Consorcio. De conformidade co disposto no artigo 143 da Lei de Administración Local de Galicia, ábrese un prazo de información pública durante un mes a partires do día seguinte ó da derradeira publicación deste anuncio (no BOP ou no DOGA), co galo de que os interesados poidan examinar os Estatutos modificados na Secretaría do Consorcio e poidan formular as alegacións que estimen oportunas. Bergondo, 6 de outubro de 2014 O Presidente do Consorcio “As Mariñas” Hirune Teresa Catalina Balda Iriguibel
14/10/2014 | Administración LocalMunicipal
Mazaricos
Delegacion por vacacións da Alcaldía

DECRETO DE ALCALDÍA. Tendo que ausentarme do Concello de Mazaricos durante os días 29 de Septembro ao 7 de Outubro de 2014 ámbolos dous inclusive para disfrute do correspondente período vacacional. Resultando que os arts.23.3 da Lei 7/1985, de Bases de Réxime Local e 63 da Lei 5/97, de Administración Local de Galicia, establecen que os tenentes de alcalde substitúen pola súa orde ao alcalde nos casos de vacante, ausencia e enfermidade. Visto o disposto nos arts 43 e 47 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986. Visto o decreto de esta Alcaldía de data 28 de Xuño de 2011 de nomeamento dos tenentes de Alcalde pola presente, Primeiro. Delegar no primeiro Tenente de Alcalde, D. Manuel Rodríguez Caamaño. Segundo. Que se publique a presente resolución no Boletín Oficial da Provincia sen perxuízo da súa efectividade dende o día seguinte o da firma do mesmo. Terceiro. Que se notifique o presente acordo ao interesado debendo asimesmo dar conta do mesmo ao Pleno na primeira sesión que celebre. En Mazaricos, a 26 de Septembro de 2014. O ALCALDE. A SECRETARIA. Asdo. José M. Santos Maneiro. Asdo. Ana Mª Reyes Cambre.
14/10/2014 | Administración LocalMunicipal
Teo
Aprobación inicial da modificación do “regulamento municipal de creación de ficheiros de datos de carácter persoal do Concello de Teo”

O Pleno municipal, na sesión ordinaria de 25 de setembro de 2014, acordou aprobar inicialmente a modificación do “REGULAMENTO MUNICIPAL DE CREACIÓN DE FICHEIROS DE DATOS DE CARÁCTER PERSOAL DO CONCELLO DE TEO“, publicado no BOP de 16/01/2013. De acordo co exposto e para dar cumprimento ao previsto no artigo 49 da Lei 7/1985, de 2 de abril, sométese o expediente a información pública mediante anuncio no BOP e no taboleiro de edictos do concello, durante o prazo de 30 días, contado a partir do día seguinte á publicación deste anuncio no BOP de A Coruña, co obxecto de que toda persoa interesada poida formular as reclamacións e suxerencias que estime oportunas, podendo ser consultado o expediente na Secretaría do concello. No suposto de que non se formulen reclamacións durante a exposición pública, quedará aprobado definitivamente a modificación do Regulamento citado. En Teo, a 2 de outubro de 2014 O alcalde Martiño Noriega Sánchez
14/10/2014 | Administración LocalMunicipal
Camariñas
Delegación das funcións da Alcaldía na primeira tenente de alcalde o día 7 de outubro de 2014

ANUNCIO DECRETO DA ALCALDÍA DELEGANDO FUNCIÓNS Por ausentarme da Alcaldía o día 7 de outubro de 2014, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades locais, en esta data DISPOÑO: PRIMEIRO.–Delegar as funcións da Alcaldía o día 7 de outubro de 2014 na 1.ª tenente de alcalde, Dna. Rufino Antonio Mariana Violeta Omente Ernesto. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO.–Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO.–Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 6 de outubro de 2014. O alcalde Asdo.: Manuel Valeriano Alonso de León
14/10/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Información pública. Expte. IN407A 2014/123-1

Resolución do 2 de outubro de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa previa e de construción dunha instalación eléctrica no concello de Narón (IN407A 2014/123-1). Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Núm. Expte.: IN407A 2014/123-1 Solicitante: Unión Fenosa Distribución, S. A. Enderezo social: Avda. de Arteixo, 171, 15007 A Coruña. Denominación: anexo 1 ó proxecto LMTS CT Estrada de Castela (IN407A 2008/123-1). Situación: concello de Narón. Características técnicas: – Liña de media tensión subterránea a 15/20 kV, de 1.279 metros de lonxitude, en condutor R. H. Z.1-2OL-12/20kV-3(1x240 Al), con orixe en paso aéreo-subterraneo a realizar en apoio proxectado a intercalar na LMT CRN-704B, no tramo entre o C. T. Piñeiros (Expte.7342) e o CT Revolta a retirar (Expte.29864) e final no paso aéreo subterráneo a realizar en apoio proxectado a intercalar na LMT CRN-704B, no tramo entre o C. T. Revolta a retirar e o CT Cerámica de Jubia (Expte.7342) despois de realizar entrada e saida nos centros de trasformación proxectados n.º 1, 2, 3 e 4. – Liña de media tensión subterránea a 15/20 kV, de 264 metros de lonxitude, en condutor R. H. Z.1-2OL-12/20kV-3(1x240 Al), con orixe en C. T. n.º 2 proxectado e final en paso aéreo subterraneo a realizar en apoio proxectado a intercalar na LMT CRN-704B no tramo entre o CT Revolta a retirar e o C. T. H. Pita (Expte.7342). – Liña de media tensión subterrránea a 15/20 kV, de 133 metros de lonxitude, en condutor R. H. Z.1-2OL-12/20kV-3(1x240 Al), con orixe en C. T. n.º 4 e final no paso aéreo-subterráneo a realizar no apoio proxectado a intercalar na LMT-704B no tramo entre o Revolta a retirar e a derivada aos CC. TT. Becerra (Expte.- 268/00) e Fraga (Expte.167/95). – Centros de transformación prefabricados Estrada de Castela n.º 1, 2 e 4, de 630 kVA de potencia e de relación de transformación 15000/400-230V. – Centro de transformación prefabricado Estrada de Castela n.º 3, de 400 kVA de potencia e de relación de transformación 15000/400-230V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación da presente resolución. A Coruña, 2 de outubro de 2014. O xefe territorial Isidoro Martínez Arca